stanford-oval/wikipedia huggingface dataset:
מקלט באפלה
עלילה > עונה שלישית (20 פרקים)

(שני חלקים)
מחצית ראשונה של העונה השלישית: הצוות מתמודד עם צונאמי ענק שדוהר לחוף במומביי שבהודו, בניסיון להרוג את ביג ברטה. ביג ברטה על סף חוויית מוות מנסה לעצור את ההרס. וויל לומד שכדי לדבר עם קאלי הוא חייב למות, ובחיים שלאחר המוות הוא מתחנן לקאלי ושאר היצורים שיפסיקו עם הגלים. כדי להציל את ביג ברטה מגנוס מסכנת את חייה. וויל חוזר לחיים בלי שום זיכרון ממה שקרה. שבועות לאחר המקרה, וויל סובל מסיוטים מתמשכים שיצורים מוזרים מנסים לחדור אל זכרונו ופלשבקים של מה שחווה במהלך המוות שלו לא עוזבים אותו. החבורה בהתחלה חושבת שהוא הוזה אך הם מאמינים לו כשמגנוס רואה שני אבנורמלים שלא ראתה מעולם. כשהם מופיעים בפני וויל בעקבות חזרתו לחיים, במטרה להצית את זכרונו מחדש וויל נזכר בהודעה חשובה שגרגורי שלח להלן. הם מצליחים לפענח את ההודעה: עליהם למצוא עיר תחתית החובה בתוכה טכנולוגיה מתקדמת וסודות אך אין להם מושג מה לעשות עם המידע הזה. בהמשך הצוות נוסע לקולומביה בעקבות הודעת SOS של ניקולס טסלה. לאחר שהם מצליחים לחלץ אותו, הם מגלים מעבדה סודית של הכאבל בה הם שומרים את הדם, את אותה המעבדה בדיוק חיפש טסלה מסיבותיו שלו. קייט וביגפוט חוקרים את מותו של כומר בשם ג'ונסון, ומתברר להם שמי שאחראי על הרצח הוא דווקא בלש משטרתי שהיה תחת השפעת כוח ששולט לו על המוח
מחצית שנייה של העונה השלישית: ראנה, המנהיגה של העיר התת-קרקעית פרקסיס, אומרת למגנוס שאנשי העיר מכירים את פועלה וזקוקים לעזרתה. מכיוון שהעיר נמצאת מתחת לאדמה, היא מוקפת בלבה. לאנשי העיר יש הסכם עם אבנורבל בשם קיינן שביכולתו להזיז את הסלע שסוגר את ליבת כדור הארץ, ובכך לאפשר לעיר להישאר חסינה מהלבה. מגנוס מסכימה לעזור להם, בתנאי שתוכל לראות את אביה. כשהאנשים שהיו עם אביה בבית המשפט מוחזרים לחיים, מסתבר שהוא נעלם. פרט לכך, מסתבר שגם אדם הגיע לעיר והוא גונב מקור כוח שהוא מאמין שייתן לו את הכוח האולטימטיבי. בין שחקנים האורחים שמשתתפים בעונה השלישית על שני חלקיה: פיטר וינגפילד, פולי ווקר, אדם קופלנד.
מהו המקלט?

רשת המקלטים שהקימה הלן מגנוס כדי להגן על האבנורמליים פרוסה במס' ערים ברחבי העולם. המקלט הראשי, בו פועלת מגנוס בעצמה, הוא מבנה עצום בגודלו, בעל מפלסים רבים וחדרים רבים, מעבדות ושטחים נרחבים עבור האבנורמליים. כמו כן כולל המקלט מתקנים לווייניים המצויים בהודו ובלונדון, וצי ימי. המקלט מחובר לטכנולוגיות מתקדמות ביותר, הכוללות בין השאר מעבדה משוכללת, ושדה אלקטרומגנטי המגן על המבנה מפני התעתקות פנימה והחוצה. מול המקלט בניהולה של ד"ר מגנוס, קיים גם הקאבל (The Cabal), ארגון צללים כוחני שלוכד, לומד ועורך ניסויים ביצורים אבנורמליים, כשהוא מאמין כי יצורים אלו מהווים סכנה לאנושות. במטרה להוכיח את טענתו השתמש ארגון הקאבל בכמות קטנה של נשק ביולוגי בשם "לזרוס" (Lazarus) כנגד יצורים אלו, כמות שגרמה להם להתנהג באלימות ולתקוף את כל מי שנמצא בקרבתם, זאת הייתה דרכו של הארגון להסית את בני האדם נגד היצורים, על מנת לתת להם לגיטימציה להשמידם.
האבנורמלים

נובינס - יצור חום, עגול ושעיר, מהיר יותר מארנב, בעל מערכת הסוואה מפותחת, העושה אותו בלתי נראה. ברוב המקרים יצורי הנובינס יעילים מאוד בתפיסת חיות טרף. התגלה על ידי אשלי, בתה של ד"ר מגנוס.
אלכסיי - ילד בעל אבר נוסף דמוי נחש, שיכול להרוג אנשים בקלות, אבל מתפקד בעיקר כהגנה בזמן פחד. ייתכן שהאיבר הנוסף נוצר כתוצאה מקרינה בזמן אסון צ'רנוביל.
איש מתקפל - תת-זן של בן אנוש, אדם בעל יכולת גמישות יוצאת דופן, אף על פי שיכולת זאת גורמת לו לכאבים עצומים. ישנו חומר כימי נוגד כאב, אך ממכר.
לוחמים - יצורים בעלי תוקפנות קיצונית, שהוחיו מחדש על ידי הקאבל, על סמך עבודתו הראשונה של גרגורי מגנוס, אביה של הלן. יצורים אלו ניכרים בכוחם הרב ויוצא הדופן ובכל הסבל שלהם, אך יחד עם זאת הם אינם מקבלים מרות, ולכן הומתו על ידי גרגורי מגנוס, כיוון שלא ניתן היה לפקח עליהם. ארגון ה"קאבל" התגבר על המשוכה הזאת, וכעת, לאחר שהחיו את היצורים האלו, הם מתכננים להשתמש בהם כחיילים בצבאם.
ערפדים ואנשי זאב - אבנורמל שהיו אמורים להתקיים, ניקולה טסלה הפך לערפד וניסה למצוא את הדרך להשיב לחיים את גזע הערפדים לאחר שהגזע הושמד מאה שנה קודם לכן. הנרי פוס הוא איש זאב שהצליח לתפקד כאדם רגיל לכל דבר, וכאשר הוא התבגר והטבע הזאבי שלו ניסה להתעורר, הוא הצליח בעזרתה של ד"ר מגנוס להדחיק אותו ולהפיק מהכישרון הטבעי לו תועלת מבלי לאבד שליטה. זן אנשי הזאב הצליח להסתתר מהעולם הגדול, ומעטים יודעים על קיומם, אך הנרי פוס שימש מטרה לארגון ה"קאבל", ובשלב מסוים הם הכריחו אותו להתחבר לטבע הזאבי שלו.
דמויות

ד"ר הלן מגנוס (אמנדה טאפינג) – מדענית מבריקה, יפה ומסתורית בת 157, העומדת, יחד עם צוותה בראש ארגון המאתר יצורים בלתי אנושיים בעלי תבונה (הידועים כ"בלתי נורמליים"), יצורים לעיתים מפחידים המתחבאים בין בני אדם. ד"ר מגנוס מנסה להגן על תופעות מאיימות אלה, ויחד עם זאת לגלות את התעלומות הכרוכות בקיומן. את הארגון הקים אביה של ד"ר מגנוס, ובעבודתה עם היצורים השונים היא סיגלה לעצמה אריכות ימים. בעבר הייתה מאורסת לג'ק המרטש, ממנו נולדה בתה, אשלי, העוזרת לה בעבודתה.
ד"ר וויל צימרמן (רובין דאן) - פסיכיאטר מבריק שגויס על ידי ד"ר מגנוס על מנת שיעזור לה בעיקר בטיפול באנשים שקשה להגיע אליהם רגשית, וצריך לעזור להם לבטוח בה.
אשלי מגנוס (אמילי אולרופ) - בתם של הלן מגנוס וג'ון דרואיט, נולדה מתקופת אירוסיה של אמה לג'ק המרטש (אחרי שהלן שמרה את העובר בהקפאה יותר ממאה שנה, אך לא יכלה לסבול יותר את בדידותה). עוזרת לאמה להגן על אבנורמלים.
הנרי פוס (ראיין רובינס) - עובד עבור ד"ר מגנוס במקלט. גאון מחשבים ומעצב נשקים, הוא שומר על הגנת המקלט. הוא גילה שהוא גם אבנורמל מסוג איש-זאב.
ג'ון דרואיט (כריסטופר היירדאל) – ג'ק המרטש, מאהבה לשעבר של ד"ר מגנוס, ואב בתה אשלי.
ביגפוט (כריסטופר היירדאל) - פציינט לשעבר של הלן מגנוס. אחרי שהשתקם סירב לעזוב את המקלט, לכן הלן אימצה אותו ונתנה לו תפקיד בצוות בתור נהג או שומר ראש.
קייט פרילנדר (אגם דרשי) - מומחית בתרגילי עוקץ. יש לה קשרים עם הקבאל וידע רב על הטקטיקות והתנועות שלהם.
אחרי שהיא נרדפה על ידי הקבאל היא החליפה צד והפכה לחברה בצוות.
מורוטאי

| --- | --- |

 נתונים גאוגרפיים
 מיקום:  ים האלמאהרה 
 קואורדינטות:  2°19′09″N 128°28′00″E﻿ / ﻿2.3191666666667°N 128.46666666667°E﻿ / 2.3191666666667; 128.46666666667
 שטח:  1,800 קילומטר רבוע
 אורך:  80 קילומטר
 רוחב:  42 קילומטר
 נתונים מדיניים
 מדינה:  אינדונזיה אינדונזיה
 אוכלוסייה:  54,876 (2009)
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמורוטאי(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמורוטאי
 
ילידים בני הגללארזה (Galelarese מאזור גללה בצפון האלמאהרה) מהכפר פּאנגאוֹ
מוֹרוֹטָאי (באינדונזית: Pulau Morotai) הוא האי הצפוני ביותר באיי מאלוקו שבמזרח אינדונזיה. האי הוא חלק מקבוצת איי הלמהרה, ושייך מנהלית לנפת האי מורוטאי (Kabupaten Pulau Morotai) במחוז מאלוקו צפון (Maluku Utara). שטח האי 1,800 קמ"ר ורובו הררי. בשנת 2009 התגוררו באי 54,876 תושבים.
גאוגרפיה

מורוטאי הוא אי הררי ברובו, מיוער (למעט אזורי ביצות בחלקו הדרום מערבי) השוכן צפונית מזרחית להלמהרה. אורכו מצפון לדרום כ-80 ק"מ, רוחבו (במקום הרחב ביותר) 42 קילומטרים, ושטחו כ-1,800 קמ"ר. באי יש מעט יישובים וכמעט כולם שוכנים על חופי האי. רוב התושבים הם בני הגללארזה (Galelarese מאזור גללה בצפון האלמאהרה) או טובלורזה (Tobelorese) שניהם במקור מהאלמאהרה, ומעט ילידים שהיגרו מאיים אחרים, סנגירזה (Sangirese) ובוטונזה (Butonese). מחצית האוכלוסייה מוסלמים ומחציתם נוצרים. העיירה הגדולה ביותר באי היא דַרוּבָּה (בחוף הדרומי של האי). לא רחוק משם, סמוך לפיטו (Pitu) בקצה הדרום-מערבי של האי פועל שדה תעופה. כביש סלול מחבר בין דרובה לבֶּרֶבֶּרֶה (Berebere) העיירה העיקרית על חופו המזרחי של מורוטאי במרחק 68 קילומטרים מדרובה, שבשל הניתוק היחסי במשך שנים רבות הצליחה לשמר את התרבות של בני הגללארזה.
כאמור, האי מיוער בצפיפות וכלכלת האי מתבססת על ייצוא עץ ושרף, אם כי קיימות גם טענות על ניצול יתר של היער באזורים הפנימיים.
היסטוריה

במהלך המאות ה-15 וה-16 הייתה מורוטאי בחסות הסולטנות החזקה שבאי טרנאטה. האי מורוטאי היה במרכז אזור רחב יותר שכונה "מורו" (Moro) שכלל גם את החוף של האלמאהרה מדרום למורוטאי.
באמצע המאה ה-16 פעלו באי מיסיונרים ישועים פורטוגזים. שליטי המדינות המוסלמיות בטרנאטה ובהאלמאהרה ראו בעין רעה את פעילות המיסיון בניסיונו להמרת הדת של התושבים והצליחו לגרש את המיסיונרים ב-1571, במקביל לנסיגת הפורטוגזים ממושבות אחרות שלהם באזור. במאה ה-17 הגבירה טרנאטה את שליטתה במורוטאי ואלצה אוכלוסיות שלמות להגר מהאי. בתחילת המאה הועברה מרבית האוכלוסייה לדודינגה (Dodinga), עיירה קטנה בנקודה אסטרטגית בחוף המערבי של האלמאהרה. מאוחר יותר, בשנים 1628-1627 הכריח הסולטאן חמזה מטרנאטה את מרבית התושבים הנוצרים של מורוטאי לעקור למלאיו (Malayu) בטרנאטה, שם היה יכול לפקח עליהם ביתר קלות.
היסטוריה > מלחמת העולם השנייה

הצבא היפני כבש את מורוטאי בתחילת 1942. בספטמבר 1944 השתלטו כוחות אמריקנים על המישור הדרומי של האי במהלך קרב מורוטאי והקימו בו שדה תעופה שסייע לפלישת בנות הברית לפיליפינים בתחילת 1945 ולבורנאו במאי ויוני 1945. הקרבות באי נמשכו לסירוגין עד תום המלחמה. בדצמבר 1974 נתגלה בג'ונגלים של מורוטאי חייל יפני (יליד טאיוואן) בשם טראו נקמורה (中村輝夫), החייל היפני האחרון שנכנע ממלחמת העולם השנייה.
ב-2003 פקדה האי רעידת אדמה בעוצמה של 6.4 בסולם ריכטר שגרמה נזקים ניכרים לצפון מורוטאי.
לקריאה נוספת

Andaya, Leonard (1993). The world of Maluku: eastern Indonesia in the early modern period. Honolulu: University of Hawaii Press.
Villiers, John (1988). Las Yslas de Esperar en Dios: The Jesuit Mission in Moro 1546-1571. Modern Asian Studies 22(3):593-606.
הערות שוליים

1 2 3  Morotai: Maluku's Northernmost Island באתר יש צילומים של הופעות של להקות זמרים ורקדנים המבצעים את ריקוד הקקאללה (cakalele) ואת ריקוד הדנגה-דנגה (denge-denge)
↑  About Morotai
↑  לפחות 470 הרוגים בגל חום בדרום הודו; רעידות אדמה באינדונזיה ובדרום הפיליפינים, באתר גלובס, 27 במאי 2003
| --- | --- |
בקרת זהויות :  NARA: 10044941 
דאגלס A-24 של חיל האוויר האמריקני בשדה התעופה במורוטאי, ינואר 1945
פרויקט מסלול

ערך זה עוסק בתוכנית ריאליטי אמריקאית. אם התכוונתם לגרסה הישראלית של תוכנית זו, ראו .
| --- | --- |

היידי קלום ב"פרויקט מסלול"
 סוגה:  מציאות
 יוצרים:  הרווי ובוב ווינסטיין
 מנחים:  היידי קלום (עונות 1–16) קרלי קלוס (עונה 17 ואילך)
 שחקנים:  נינה גרסיה  קרלי קלוס  ברנדון מקסוול  כריסטיאן סיריאנו  זאק פוזן  היידי קלום  מייקל קורס  טים גאן  אליין ולטרות' 
 משתתפים:  ראו: המשתתפים בתוכנית
 זוכים:  ג'יי מקרול (עונה 1)   קלואי דאו (עונה 2)   ג'פרי סביליה (עונה 3)   כריסטיאן סיריאנו (עונה 4)   ליאן מרשל (עונה 5)
 פרסים:  פרס פיבודי, פרס אמי לבידור בפריים טיים למארח לתוכנית מציאות או בתוכנית תחרות מציאות 
 ארץ מקור:  ארצות הברית ארצות הברית
 שפות:  אנגלית 
 מספר עונות:  18
 מספר פרקים:  251
 הפקה
 חברת הפקה:  מירמקס, The Magical Elves 
 הפצה:  נטפליקס, הולו 
 אורך פרק:  40–42 דקות (עונות 1–7)   60–62 דקות (עונה 8–הווה)
 שידור
 רשת שידור:  Lifetime ‏(2009–2017) בראבו (2004–2008, 2019–הווה)
 רשת שידור בישראל:  הוט 3
 תקופת שידור מקורית:  2004–הווה
 קישורים חיצוניים
 אתר רשמי
 דף התוכנית ב-IMDb
 
פרויקט מסלול (באנגלית: Project Runway) היא תוכנית מציאות אמריקאית המשודרת מאז 2004 ברשת הטלוויזיה בראבו (בשנים 2009–2017 שודרה בערוץ Lifetime) ומתמקדת בעיצוב אופנה. יוצר התוכנית הוא אלי הולצמן, והנחתה אותה דוגמנית-העל היידי קלום, אשר שימשה גם כמפיקה בפועל, עד להחלפתה. העונה ה-17 עלתה לשידור ב-14 במרץ 2019 וביצעה מספר שינויים; השופטים טים גאן וזאק פוזן עזבו, ובמקומם נכנסו ברנדון מקסוול ואליין ולטרות'; מנחת התכנית היידי קלום עזבה את התכנית לאחר 16 עונות, ובמקומה נכנסה הדוגמנית הצעירה קרלי קלוס. בנוסף, התוכנית חזרה לערוץ בראבו, לאחר ששודרה בה בעבר (2004–2008; עונות 1–5).
בישראל, משודרת התכנית המקורית משנת 2006 בערוץ הוט 3. ב-2009 שודרה גרסה ישראלית של "פרויקט מסלול" בערוץ 2, תחת הזכיינית "רשת", בהנחיית שירז טל.
מבנה התכנית

התוכנית, אשר זוכה להצלחה רבה בארצות-הברית ובישראל, עוקבת אחר תחרות רבת-שלבים בין מספר מעצבי אופנה מתחילים, אשר משתתפים באתגרי עיצוב שונים במטרה לזכות בתואר המנצח, מעצב האופנה המוביל הבא. שנים-עשר המתמודדים נשלחים להתגורר יחד בדירה בניו יורק, ומדי יום נשלחים לבצע משימת עיצוב בגד סביב נושא מוגדר. בשלב הראשון בוחרים המתמודדים דוגמנית ממספר דוגמניות המשתתפות בתוכנית, לאחר מכן מקבלים תקציב לקניית חומרים לעיצוב הבגד. לאחר עיצוב הבגד, בזמן מוגבל, נערכת תצוגת אופנה פרטית של המשתתפים, בה נוכחים שופטי התוכנית, אנשי אופנה מובילים, אשר שופטים את המתמודדים ומחליטים מי מהמתמודדים הוא המנצח במשימה, ומי הוא המפסיד אשר ינופה מהתוכנית.
לאחר ניפוי תשעת המתמודדים הראשונים, מקבל כל אחד משלושת המעצבים שהגיעו לגמר 8,000 דולר וחמישה חודשים בבית, בו הוא נדרש להכין קולקציה של 12 פריטים המוצגים בטקס הגמר, המתקיים ב"שבוע האופנה" בניו יורק. המנצח זוכה ב-100,000 דולר לעיצוב הקולקציה הפרטית שלו, חוזה עיצוב עם חברת האופנה "בננה ריפבליק" ותצוגת דגמיו במגזין האופנה המוביל "אל". הדוגמנית אשר בחר המעצב זוכה להופיע במגזין גם היא ולהיות הדוגמנית הראשית בתצוגת האופנה של המעצב בגמר התוכנית.
צוות התכנית > מנחים

היידי קלום – עונות 1–16: מנחת התוכנית, קלום היא אחת מהדוגמניות המובילות והמצליחות בעולם.
קרלי קלוס – עונה 17 ואילך: מנחת התוכנית החל מעונתה ה-17, דוגמנית, ידועה כמלאכית של ויקטוריה'ס סיקרט.
צוות התכנית > שופטים

טים גאן – עונות 1–16: מדריך המעצבים, מנהל מחלקת האופנה ב"בית הספר החדש לעיצוב פרסונס" בניו יורק.
נינה גרסיה – עונה 1 ואילך: שופטת בתוכנית, גרסיה היא עורכת הראשית של המגזין "אל".
מייקל קורס – עונות 1–10: שופט בתוכנית, קורס הוא מעצב ואיש אופנה מצליח בארצות הברית.
זאק פוזן – עונות 1–16: שופט בתוכנית, מעצב אופנה אמריקאי.
ברנדון מקסוול – עונה 17 ואילך: שופט בתוכנית, מעצב אופנה צעיר ואישיות טלוויזיונית.
אליין ולטרות' – עונה 17 ואילך: שופטת בתוכנית, עיתונאית ועורכת אופנה, מוכרת בשל עבודה בניו יורק טיימס.
שופט אורח: בכל תוכנית מצטרף לחבר השופטים שופט חד פעמי, לרוב איש אופנה או ידוען.
העונות > עונה 1

העונה הראשונה שודרה החל מ-דצמבר 2004 עד פברואר 2005 וכללה 11 פרקים.
העונות > עונה 2

העונה השנייה שודרה החל מ-7 בדצמבר 2005 עד 6 במרץ 2006 וכללה 14 פרקים.
העונות > עונה 3

העונה השלישית שודרה החל מ-12 ביולי 2006 עד 18 באוקטובר 2006 וכללה 15 פרקים.
העונות > עונה 4

העונה הרביעית שודרה החל מ-14 בנובמבר 2007 עד 3 במרץ 2008 וכללה 14 פרקים.
העונות > עונה 5

העונה החמישית שודרה החל מ-16 ביולי 2008 עד 15 באוקטובר 2008 וכללה 14 פרקים.
העונות > עונה 6

העונה השישית שודרה החל מ-20 באוגוסט 2009 עד 19 בנובמבר 2009 וכללה 14 פרקים.
העונות > עונה 7

העונה השביעית שודרה החל מ-14 בינואר 2010 עד 22 באפריל 2010 וכללה 15 פרקים.
העונות > עונה 8

העונה השמינית החלה את שידוריה ב-29 ביולי 2010 עד 28 באוקטובר 2010 וכללה 14 פרקים.
העונות > עונה 9

העונה התשיעית החלה את שידוריה ב-28 ביולי 2011 והסתיימה ב-27 באוקטובר 2011 וכללה 14 פרקים.
העונות > עונה 10

העונה העשירית החלה ב-19 ביולי 2012 והסתיימה ב-18 באוקטובר 2012 וכללה 14 פרקים.
פרויקט מסלול: הכוכבים – אולסטארס

פרויקט מסלול: הכוכבים או פרויקט מסלול אולסטארס (באנגלית: Project Runway: All Stars) היא תוכנית ספין אוף לפרויקט מסלול. מנחת התכנית היא אליסה מילאנו.
פרויקט מסלול: הכוכבים – אולסטארס > עונה 1

התוכנית עלתה לשידור ב-5 בינואר 2012 וכללה 13 מעצבים מעונות 1–8. המנצח היה המעצב אשר הגיע למקום השני בעונה השמינית, מונדו גוארה.
פרויקט מסלול: הכוכבים – אולסטארס > עונה 2

העונה השנייה של התוכנית החלה ב-25 באוקטובר 2012 והסתיימה ב-17 בינואר 2013. המנצח בעונה השנייה היה אנתוני ריאן אשר הגיע למקום השביעי בעונה התשיעית.
בישראל, התוכנית משודרת בערוץ האופנה הישראלי.
פרויקט מסלול ג'וניור

פרויקט מסלול: הכוכבים או פרויקט מסלול אולסטארס (באנגלית: Project Runway: Junior) היא תוכנית ספין אוף נוספת לפרויקט מסלול.
בישראל, התוכנית משודרת בערוץ האופנה הישראלי.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | תוכנית תחרות הריאליטי הטובה ביותר | "פרויקט מסלול" | מועמדות |  |
ראו גם

"פרויקט מסלול (ישראל)"
"הטופ מודל הבאה"
"הדוגמניות"
הערות שוליים

↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
| --- | --- |
בקרת זהויות :  LCCN: no2010029509  VIAF: 182152828   WorldCat (עם VIAF): 182152828
בדיקות יחידה

במחקר ופיתוח, בדיקות יחידה (Unit tests) הן בדיקות ברמת יחידות המערכת הקטנות שמאמתות את פעילותן התקינה של היחידות. בדרך כלל הבדיקה מכסה את יחידת הקוד הקטנה ביותר, שהיא פרוצדורה או פונקציה, אך לעיתים משתמשים בבדיקות יחידה לצורך בדיקה של מודול שלם. הבדיקות נערכות לרוב לאחר הכנת היחידה או לאחר שבוצעו בה שינויים, אך קיימות גם שיטות (כמו פיתוח מונחה-בדיקות) בהן נכתבות בדיקות יחידה בטרם הכנת היחידה, כך שהבדיקה מהווה קריטריון לנכונות היחידה העתידה להיכתב. הרעיון הוא ליצור קבוצה של בדיקות, אשר תכסה את כל פעילות היחידה, והצלחתה תוכיח בוודאות סבירה כי היחידה תקינה. סוג זה של בדיקות מבוצע בדרך כלל על ידי אנשי הפיתוח ולא על ידי משתמשי הקצה.
יתרונות וחסרונות > יתרונות

מטרת בדיקות היחידה היא לבודד כל חלק, ולהראות שכל חלק כזה עובד באופן תקין כאשר הוא עצמאי. בדיקות היחידה מספקות סיכום חד משמעי שהחלק עומד בתנאים בהם הוא אמור לעמוד. התוצאה של בדיקות היחידה מביאה לכמה יתרונות:
יתרונות וחסרונות > חסרונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מגבלות

בדיקות יחידה לא מבטיחות מערכת תקינה. הן אינן עוסקות בבעיות שילוב, בעיות ביצועים, ובעיות מערכתיות נוספות. כמו כן, בדיקות היחידה לא ישימו בהכרח דגש על קלטים סבירים מצד משתמש הקצה, משום שהן מתוכננות, כאמור, על ידי המפתח. לסיכום, בדיקות אלה יעילות במיוחד אם משתמשים בהן כחלק מפרויקט פיתוח, כהכנה לשלבי בדיקות אינטגרציה ובדיקות מערכת, אך גם במקרה זה מציאתן של בעיות רבות אינה יכולה לשלול את קיומן האפשרי של בעיות נוספות ברמת האינטגרציה וברמת המערכת.
גישות שונות של בדיקות יחידה

קיימות מספר גישות לביצוע של בדיקות יחידה.
גישות שונות של בדיקות יחידה > קופסה לבנה, קופסה שחורה

בדיקות קופסה לבנה – בדיקות הכוללות סקירה של המבנה הפנימי והארכיטקטורה של המודול
בדיקות קופסה שחורה – בדיקות של פעילות המערכת על ידי השוואת הקלט והפלט המתקבל לתוצרים הצפויים.
גישות שונות של בדיקות יחידה > בדיקות ידניות מול בדיקות אוטומטיות

בביצוע בדיקות יחידה ניתן להשתמש בכלים אוטומטיים המדמים את תנאי הסביבה של המודול, והם מאפשרים ביצוע בדיקות בלחיצת כפתור. לא תמיד מבוצעת ההשקעה הנדרשת בסביבה אוטומטית, ולעיתים ההשקעה אינה משתלמת - וכך נעשה עדיין שימוש בבדיקות ידניות. ראוי להדגיש כי בכל מקרה הגדרת הבדיקות ומימושן הראשוני לא יכול להיות אוטומטי, והוא ספציפי לכל מודול.
בדיקות יחידה בתחום התוכנה

בדיקות יחידה לתוכנה היו בשימוש מאז ימיו הראשונים של התכנות הפרוצדורלי. המתכנת היה כותב לעיתים תוכנית בדיקה שאינה חלק מהיישום על מנת לבדוק נכונות של פרוצדורה. השיטה הייתה ישימה גם בתכנות מודולרי ובכל פרדיגמת תכנות נפוצה מאז, אך חסרונה המרכזי היה נעוץ בקושי לערוך סדרת בדיקות מקיפה המורצת באופן אוטומטי. החל מהעשור הראשון של המאה ה-21 גבר השימוש בחבילות עזר לבדיקות יחידה (Unit testing frameworks), שאפשרו יצירת תבנית אחידה לכל בדיקת יחידה. ספריות עזר נוספות אפשרו את הגברת הבידוד של כל בדיקה והרצתה בהקשר עצמאי לחלוטין, ללא תלות ביחידות אחרות או בתלויות חיצוניות אחרות דוגמת בסיס נתונים.
בניית בדיקות היחידה באמצעות חבילות העזר מאפשרת אוטומציה מלאה של ההרצה שלהן. בדיקת היחידה נכתבת באמצעות שרותי ספרייה של החבילה המאפשרים לסמן האם הבדיקה הצליחה או נכשלה. כך ניתן להריץ סדרה של בדיקות ולוודא שכולן מצליחות. בשלב ראשון יכולים מתכנתים להריץ בפקודה אחת סדרה של בדיקות השייכות למודולים הנוגעים להם. בשלב הבא ניתן להריץ את כל בדיקות היחידה שנכתבו עבור מערכת במסגרת תהליך בנייה (build) מרכזי. ניתן אף להכשיל בנייה מרכזית במידה ואחת מבדיקות היחידה נכשלת.
בדיקות יחידה בתחום התוכנה > Extreme programming

בדיקות יחידה קשורות קשר הדוק ל-Extreme programming, על אף שהן היו בשימוש עוד קודם. פיתוח מונחה בדיקות הוא חלק חשוב ב-Extreme programming ובמסגרתו מפותחת תוכנה במחזורים קצרים בהם נכתבת בדיקת יחידה עבור כל תכונה חדשה ומיד אחריה נכתב קוד התכונה עצמה.
ראו גם

Typemock
JUnit
NUnit
xUnit
הבטחת איכות תוכנה
בדיקות תוכנה
בדיקות נסיגה
בדיקות קבלה
בדיקות אינטגרציה
מיכון בדיקות יחידה
ספרי הגר"א

ציור של רבי אליהו מווילנה (הגאון מווילנה) מהמאה ה-18
כתביו של רבי אליהו מווילנה (הגאון מווילנה או הגר"א) מורכבים מכתבים שכתב בעצמו, לצד כתבים שכתבו תלמידיו לפי מה ששמעו מפיו. הן כתיבתו והן דיבורו לתלמידיו התאפיינו לרוב בדייקנות ובקיצור מופלג.
רבי ישראל משקלוב העיד כי חיבר למעלה משבעים חיבורים, כאשר עד גיל 40 כתב בעצמו, ואחר כך רק תלמידיו כתבו מפיו:
שחיבר יותר משבעים חיבורים וכל דבריו בלישנא קיטא וקצרה ככוכבים אשר ברקיע השמים... וכל החיבורים חיבר הכל עד היותו ארבעים שנה ואחר כך לא כתב ולא חיבר כי אם על ידי תלמידיו כי היו מעין נובע שבלתי אפשר היה למי ומי לכתבן
הספר עלית קיר הנדפס בסוף עליות אליהו מפרט חמישים וארבעה מספריו.
בימי חייו לא פורסם בכתב דבר מכתביו (מלבד מכתבים בודדים, כגון החרמות על החסידות). הספר הראשון מכתביו הודפס בשנת תקנ"ח, כמה חודשים לאחר פטירתו, והוא פירושו לספר משלי. כיוון שנאמרו בעל פה לתלמידים שונים, חלק מהפירושים פורסמו במהדורות שונות, לפי מה ששמע כל תלמיד מפי הגר"א, ומה שהבין ממנו.
ספרי פירושים על התנ"ך > אדרת אליהו על התורה

פירוש לחלקים מהתורה. בחלק מהמהדורות של מקראות גדולות מודפס בסוף כל פרשה. הספר כולל פירושים בדרך הפשט הרמז והסוד. על חלקים שנכתבו בדרך הסוד נכתבו פירושים על ידי בנו רבי אברהם בן הגר"א ועל ידי רבי יצחק אייזיק חבר בשם באר יצחק.
ספרי פירושים על התנ"ך > אדרת אליהו על התורה > קיצור מכילתא וקיצור תורת כהנים

קיצור מכילתא וקיצור תורת כהנים, בהם עיבד וקיצר הגר"א את המכילתא ותורת כהנים לפי סדר הפסוקים. נדפס בספר אדרת אליהו - על חלקים מחומש שמות וויקרא. קיצור תורת כהנים נדפס בשנת תקע"ט עם פירוש בשם ביאור מהרי"ל.
מהדורה חדשה בשם חומש הגר"א הכוללת את הספר אדרת אליהו וליקוטים מתורת הגר"א, יצאה לאור בשנים האחרונות על חמשת חומשי התורה.
ספרי פירושים על התנ"ך > אדרת אליהו על נביאים וכתובים

פירוש לחלקים מהנ"ך. בחלק מהמהדורות של מקראות גדולות מודפס בצמוד לפירוש רש"י ורד"ק. הספר כולל פירושים לספר יהושע, לתפילת חנה (שמואל א' ב'), לבנין הבית בספר מלכים, לחלקים מספרי ישעיהו ויחזקאל ועוד.
ספרי פירושים על התנ"ך > אדרת אליהו על נביאים וכתובים > פירוש על מזמור ק"ד בתהלים על דרך הסוד

פירוש על תהילים ק"ד נדפס בסוף ספר ברית יצחק לרבי יצחק אייזיק חבר עם ביאור באר יצחק.
ספרי פירושים על התנ"ך > אדרת אליהו על נביאים וכתובים > פירוש על ספר משלי

פירוש על ספר משלי חובר על ידי תלמידו של הגר"א רבי מנחם מנדל משקלוב, על פי שעורים ששמע מפיו. נחשב בין ספרי המוסר בעולם הישיבות. יצא לאור במהדורה מתוקנת על פי כתבי יד על ידי הרב משה פיליפ.
ספרי פירושים על התנ"ך > אדרת אליהו על נביאים וכתובים > פירוש על ספר יונה

פירוש על ספר יונה על דרך רמז ומשל לגוף ונשמה. בדרך זו פירש הגר"א גם את מגילת אסתר, מלבד פירושו על דרך הפשט, וכן חלק ממגילת איכה.
ספרי פירושים על התנ"ך > אדרת אליהו על נביאים וכתובים > פירוש על שיר השירים

פירוש מקיף על מגילת שיר השירים בדרך משל על הקב"ה ועם ישראל.
מהדורה חדשה יצאה לאור על ידי מכון הגר"א, וכן חלק א' על ידי מוסד הרב קוק עם הערות מראש ישיבת חברון הרב דוד כהן. כמו כן יצאה מהדורה מבוארת ומורחבת בארבעה כרכים על ידי הרב שלמה ברעוודה.
ספרי פירושים על התנ"ך > אדרת אליהו על נביאים וכתובים > פירוש על מגילת אסתר

הגר"א פירש את מגילת אסתר בשלשה פירושים אחד ארוך על דרך הפשט, השני על דרך הרמז, והשלישי על דרך הסוד. מהדורה חדשה של הפירושים יצאה לאור יחד עם פירוש יוסף לקח, ומהדורה נוספת על ידי מוסד הרב קוק.
ספרי פירושים על התנ"ך > אדרת אליהו על נביאים וכתובים > פירוש על מגילת רות

פירוש מיוחס להגר"א על מגילת רות, אולם יצאו עוררין על יחוס הפירוש להגר"א, וכנראה משולבים בו גם פירושים מרבי חיים מוולוז'ין ובנו רבי יצחק מוולוז'ין. ליקוט מפירושי הגר"א ותלמידיו על מגילת רות כולל הפירוש המיוחס לו, יצא לאור על ידי מכון הגר"א.
ספרי פירושים על התנ"ך > צורת הארץ לגבולותיה סביב ותוכנית הבית

פירוש על פרקים מספרי יהושע מלכים ויחזקאל העוסקים בגבולות הארץ ומבנה בית המקדש. נדפס לראשונה בתקס"ב (1802) וצורפו לו מפת צורת הארץ לגבולותיה, וציור בית המקדש לפי חזון יחזקאל, תחת הכותרת "מהגאון רבינו זצוק"ל מווילנא" אם כי סבורים שהם צוירו למעשה על ידי תלמידיו.
פירוש על המשנה

חידושי הגר"א על המשניות - נעתק מכתב ידו של הגר"א. החיבור יצא לאור על ידי הרב אבא קליינרמן, ובשנת תשנ"ט על ידי הרב דוד סופר עם הוספות. כחלק מסדרת "אור אליהו" הוציא לאור הרב אוריאל שלמוני פירוש על ביאורי הגר"א למשנה: כרך ראשון על סדרים זרעים, מועד, נשים, נזיקין, קדשים (תשס"א; מהדורה חדשה על מסכת שקלים נדפסה בשנת ה'תשפ"א, לצד הגהותיו על התלמוד הירושלמי של מסכת זו). כעבור כעשור נדפס הכרך במהדורה חדשה ומורחבת בהוצאת מכון הר ברכה, בה נוסף חלק מן הביאור על סדר טהרות (תשע"ב). כרך שני נדפס על מסכתות פרה ומקוואות (תשס"ז).
פירוש על המשנה > סדר זרעים

שנות אליהו על סדר זרעים, נכתב על ידי תלמידיו. לחלק מהמסכתות יש שתי מהדורות.
פירוש על המשנה > מסכת שבת

שנות אליהו על מסכת שבת נדפס לראשונה על ידי רבי נפתלי הערץ הלוי בתוך סידור הגר"א שהוציא לאור.
פירוש על המשנה > מסכת אבות

פירוש הגר"א לפרקי אבות כולל מקורות מהתורה לדברי המשנה.
פירוש על המשנה > סדר קדשים

ביאור הגר"א על מסכתות תמיד, מידות וקינים.
פירוש על המשנה > סדר טהרות

ביאור הגר"א ו אליהו רבא על סדר טהרות. פירושים אלו נכתבו על ידי תלמידים. יש המייחסים את כתיבת החיבור לרבי יעקב כהנא.
כמו כן יצאו ספרי ליקוטים לביאור הגר"א על סדר הש"ס כשהבולט שבהם הוא הספר שדה אליהו מהרב שמואל דוד מובשביץ.